Manuel López Muñiz. La conceyala María Teresa González Torrado foi escoyida como nueva presidenta de la xunta local del PP de Piloña. Recibió 69 votos frente a los 35 que llogró l'otru candidatu, Juan Carballo Alonso. González Torrado llamó a los militantes a la xunión y la integración, col envís de recuperar nes elecciones municipales de 2011 l'Alcaldía, perdida fai dos años tras pautar el PSOE col tránsfuga José Ángel García Fernández, «Allende». Nes votaciones participaron 104 de los 140 afiliaos populares del conceyu. Pela so parte, Juan Carballo Alonso, asumió'l resultáu y púsose a total disposición de la nueva presidenta. El presidente saliente, Juan Roberto Pérez, díxose partidariu de l'anovación, "ye bueno pal partíu qu'ente sangre nuevu, con ilusiones nueves, porque pa eso ye un partíu democráticu".